MINISTERSTVO VNÚTRA SLOVENSKEJ REPUBLIKY

Štátny archív v Bratislave

Križkova 7

811 04 Bratislava

Č. p. : SABA-2022/2946

VÝZVA NA PREDLOŽENIE PONUKY

(zadávanie zákazky s nízkou hodnotou

podľa ustanovenia §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších zákonov (ďalej len ,,zákon“))

### I. Názov, adresa a kontaktné miesto verejného obstarávateľa

Názov: Ministerstvo vnútra Slovenskej republiky, Štátny archív v Bratislave

Adresa: Križkova 7, 811 04 Bratislava

Krajina: Slovenská republika

Internetová adresa organizácie (URL): <http://www.minv.sk/>

Zadávateľ požiadavky

Kontaktná osoba: PhDr. Lenka Bartalosová, PhD.

Telefón: +421/ 2 57 283 266

E-mail: lenka.bartalosova@minv.sk

URL zverejnenej zákazky: https://josephine.proebiz.com/sk/tender/35773/summary

Procesný garant

Kontaktná osoba: Mgr. Nikola Gluštíková

Telefón: +421-9610/27011

E-mail: Nikola.Glustikova@minv.sk

###

### II. Opis

Názov zákazky:

Finalizácia a tlač publikácie - Katalóg pečatidiel Štátneho archívu v Bratislave

Druh zákazky: Služby

Spoločný slovník obstarávania (CPV): [79823000-9 - Tlačiarenské a doručovateľské služby](http://www.cpv.enem.pl/sk/79823000-9)

Rozdelenie predmetu zákazky na časti:

Požaduje sa predloženie ponuky na celý predmet zákazky, predmet zákazky nie je rozdelený na časti.

Hlavné miesto poskytovania služieb:

Štátny archív v Bratislave, Križkova 7, 811 04 Bratislava

Termín splnenia zákazky:

14. 12. 2022

Opis predmetu zákazky:

Špecifikácia publikácie - Katalóg pečatidiel Štátneho archívu v Bratislave

Počet strán: 320

Počet kusov: podľa ceny za kus - limitácia rozpočtom (minimálne 200 ks)

Formát: A4 na šírku (na ležato)

Väzba: V2, pur

Obálka: matná laminácia, papier 150 g, plnofarebná

Vnútro: papier BO 100 g (matný), plnofarebná

 Pečate sa používajú v ľudskej spoločnosti od staroveku. Slúžili rôznym účelom, zvyčajne však boli uzatváracím prvkom dokumentu. Ich poškodenie mohlo znamenať, že dokument videla nepovolaná osoba. Samozrejme pečať symbolizovala identitu pisateľa. Podobným spôsobom boli pečate využívane aj v stredoveku. Pečať potvrdzovala, že obsah listiny je v súlade s vôľou pisateľa. Od 10. storočia sa stáva pečať najdôležitejším znakom hodnovernosti. Ich dôležitosť trvá až do 17. storočia. V tomto období sa čoraz menej používajú klasické listiny. Stúpa dôležitosť podpisu ako overovacieho prostriedku a čoraz častejšie sa objavujú úradné pečiatky.

 Typáriá, ako nástroje, prostredníctvom ktorých sa pečate zhotovovali, sú súčasťou archívneho a kultúrneho dedičstva Slovenskej republiky a jeho časť je uložená v Štátnom archíve v Bratislave. Typárium možno definovať ako nástroj s matricou, nesúce reliéfne, zrkadlovo a negatívne stvárnené identifikačné znamenie fyzickej alebo právnickej osoby, pričom sa prostredníctvom tohto nástroja znamenie plasticky alebo farebne odtláča na podklad.

 Katalóg pečatidiel, ktorý Štátny archív v Bratislave pripravil, je výsledkom postupujúcej digitalizácie, ktorá umožnila širšie spracovanie sfragistického materiálu, vrátene typárií, ako aj systematickej odbornej práce na poli opisu pečatí a pečatidiel. Katalóg pečatidiel odborných sfragistických opisov spolu s vyobrazeniami pečatidiel je pilotným výstupom Evidencie pečatí a pečatidiel a bude zaujímavým študijným materiálom (vzhľadom na to, že obsahuje doposiaľ nepublikovanú metodiku opisu typárií) pre odbornú a laickú verejnosť.

### III. predpokladaná hodnota zákazky:

Predpokladaná hodnota zákazky bola určená na základe aritmetického priemeru cien informatívneho internetového prieskumu. Vzhľadom k tomu, že cenový prieskum bol realizovaný z katalógov resp. internetových stránok, kde sa neuvádza, že cena je vrátane dopravy a balného, tak predpokladaná cena je vyrátaná bez týchto nákladov. Zároveň dodávatelia upozorňujú na neustále sa zvyšujúce ceny, čo môže v krátkom čase znamenať neplatnosť predložených informatívnych ponúk, nutné tiež počítať s balným a dopravou.

### IV. Administratívne informácie

Komunikácia:

Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému https://josephine.proebiz.com v položke „Knižnica manuálov a odkazov“.

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému https://josephine.proebiz.com v položke „Knižnica manuálov a odkazov“.

Použije sa elektronická aukcia: Nie

Lehota na predkladanie ponúk:

Dátum: 12. 12. 2022

Čas: do 12: 00 h

Spôsob predkladania ponúk:

Formou predloženia ponuky do predmetnej zákazky v elektronickej forme v systéme JOSEPHINE umiestnenom na webovej adrese <https://josephine.proebiz.com>.

### V. Podmienky účasti

Verejný obstarávateľ požaduje predložiť:

1. Uchádzač musí byť oprávnený dodávať tovar, poskytovať službu alebo uskutočňovať stavebné práce podľa § 32 ods. 1 písm. e) zákona. Doklad o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky, uchádzač nepredkladá, nakoľko verejný obstarávateľ má prístup k informačným systémov verejnej správy.

### VI. Kritériá vyhodnotenia ponúk

Kritérium na vyhodnotenie ponúk je najnižšia cena za celý predmet zákazky. Ak uchádzač nie je platcom DPH, upozorní označením „ Nie som platcom DPH“. Na základe výsledku vyhodnotenia ponúk bude určený úspešný uchádzač. Všetkých uchádzačov bude verejný obstarávateľ informovať o výsledku vyhodnotenia ponúk.

### VII. Podmienky týkajúce sa zmluvy

Výsledkom verejného obstarávania bude objednávka na dodanie požadovaného množstva predmetu zákazky. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku, resp. neuzavrieť zmluvu.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

### VIII: DOPLŇUJÚCE INFORMÁCIE:

Verejný obstarávateľ môže zrušiť použitý postup zadávania zákazky z nasledovných dôvodov:

* nebude predložená ani jedna ponuka,
* ani jeden uchádzač nesplní podmienky účasti,
* ani jedna z predložených ponúk nebude zodpovedať určeným požiadavkám vo výzve na predkladanie ponúk,
* ak sa zmenili okolnosti, za ktorých sa vyhlásilo toto verejné obstarávanie.

V Bratislave, 09. 12. 2022

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 PhDr. Lenka Bartalosová, PhD.

                riaditeľka

    Štátny archív v Bratislave